উপরের ছক থেকে স্পষ্টতই দেখা যাচ্ছে যে,লোকাল এনজিও ‘‘প্রবাহ’’ ১০,০০,০০০/=(দশ লক্ষ) টাকা Revolving Fund- এর মাধ্যমে প্রথম বছরে ৩৩,০০,০০০/= টাকার ঋণ, ৩৩০ জন ঋণ গ্রহীতা, ও৩,৬৪,০০০/= টাকার সুদ সৃষ্টি করে। অনুরুপভাবে দ্বিতীয় বছরে ৫৪,৩০,০০০/= টাকার ঋণ, ৫৪৩ জন ঋণ গ্রহীতা ও ৮,৪৫,৬০০/= টাকার সুদ, তৃতীয় বছরে ১,৩০,২০,০০০/= টাকার ঋণ, ১৩০২ জন ঋণ গ্রহীতা ও ২০,০৯,২০০/= টাকার সুদ, চতুর্থ বছরে ৩,১৩,৩০,০০০/= টাকার ঋণ, ৩১৩৩ জন ঋণ গ্রহীতা ও ৪৮,২৪,৬০০/= টাকার সুদ এবং পঞ্চম বছরে ৭,৫৫,৮০,০০০/= টাকার ঋণ, ৭৫৫৮ জন ঋণ গ্রহীতা ও ১,০৮,৬৫,৬০০/= টাকার সুদ সৃষ্টি করে। অর্থাৎ দশ লক্ষ টাকার Revolving Fund কে পূন:পূন: বিনিয়োগ করে পাঁচ বছরে লোকাল এনজিও গুলো সাপ্তাহিক কিস্তি ও সঞ্চয় আদায় অন্তে প্রতি বছর মাত্র ১৩ বার ঋণ বিতরন করে সর্বমোট ১২,৮৬,৬০,০০০/= টাকার ঋণ, ১২,৮৬৬ জন ঋণ গ্রহীতা ও ১,৮৯,০৯,০০০/= টাকার সুদ সৃষ্টি করতে পারে। একই ভাবে গ্রামীণ ব্যাংক সমপরিমাণ টাকা বছরে ১৪ বার ঋণ বিতরন করে ৫ বছরে সর্বমোট ১০,৩২,৩০,৩০০/= (দশ কোটি বত্রিশ লক্ষ ত্রিশ হাজার) টাকার ঋণ, ১,২৩,০৩,৯০০/= (এক কোটি তেইশ লক্ষ তিন হাজার নয়শ) টাকার সুদ ও ১০,৩২৩ জন ঋণ গ্রহীতা সৃষ্টি করতে পারে। আবার উক্ত Revolving Fund- এর (বিনিয়োগকৃত মূল টাকা) বিপরীতে সুদ থেকে অর্জিত আয় প্রতি বছর জ্যামিতিক হারের চেয়েও বেশী হারে বৃদ্ধি পায়। ঋণ সৃষ্টির এ প্রক্রিয়াটি সহজভাবে ব্যাখ্যার জন্য Cost of Fund কে অন্তভূর্ক্ত করা হয়নি। এছাড়াও অনুমিত শর্ত হিসাবে প্রত্যেক ঋণ গ্রহীতাকে ১০,০০০/= টাকা করে ঋণ প্রদান, আদায়ের হার ১০০% এবং গড়ে ৪ (চার) সপ্তাহ অন্তর অন্তর ঋণ বিতরণ বিবেচনা করা হয়েছে। কিন্তু বাস্তবে এনজিও গুলো প্রতি সপ্তাহেই একাধিক বার ঋণ বিতরণ করে থাকে।